Benediktas Stakauskas

Benediktas Stakauskas (g. 1946 m. rugpjūčio 8 d. Ignalinos rajonas) – teisininkas, teisėjas, buvęs Mažeikių rajono teismo pirmininkas, buvęs veterinaras.

Biografija 
1964-1969 m. baigė Lietuvos veterinarijos akademiją,
1975 m. – Vilniaus universiteto (VU) Teisės fakultetą.

1969–1970 m. Ukmergės žemės ūkio technikumo mokomojo ūkio ir Veprių kolūkio veterinarijos gydytojas, 1970–1973 – Kudirkos Naumiesčio žemės ūkio technikumo dėstytojas, 1973–1976 – Švenčionių  rajono "Liaudies  draugystės" kolūkio veterinarijos gydytojas, 1976–1979 – Švenčionių rajono Kretuonių kolūkio veterinarijos gydytojas, 1979–1980 – Klaipėdos žemės ūkio technikumo dėstytojas, 1980–1990 m. Mažeikių rajono teismo teisėjas, šio teismo pirmininkas.

Nuo 1990 m. gegužės mėn. Lietuvos Aukščiausiojo Teismo teisėjas..

Vedęs. Žmona Irena, gimusi 1952 m. Duktė Daiva, gimusi 1973 m. Sūnus Saulius, gimęs 1975 m.

Šaltiniai 

Lietuvos Aukščiausiojo Teismo teisėjai
Baudžiamųjų bylų teisėjai
Lietuvos teismų pirmininkai